323 રનના જુમલાનો પીછો કરવા ઉતરેલી ભારતીય ટીમની શરૂઆત સારી રહી હતી પણ 11 રનના ટૂંકાગાળામાં રોહિત શર્મા (15), શિખર ધવન (36) અને કે એલ રાહુલ (0)ની વિકેટ ગુમાવતા ભારત મુશ્કેલીમાં મુકાયું હતું. ચોથી વિકેટ માટે વિરાટ કોહલી (45) અને સુરેશ રૈના (46)એ 80 રનની પાર્ટનરશિપ કરી ટીમને સ્થિરતા આપવાનો પ્રયત્ન કર્યો હતો. જોકે, વધતા જતા રનરેટને કન્ટ્રોલ કરવા જવાના ચક્કરમાં બંને બેટ્સમેનો આઉટ થયા હતા. ધોની(37)એ હાર્દિક પંડ્યા સાથે મળી જીતની આશા જીવંત રાખવા પ્રયત્ન કર્યો હતો પણ પંડ્યા 21 રન બનાવી આઉટ થતા ભારત મુશ્કેલીમાં મુકાઈ ગયું હતું. ધોની છેક સુધી એક છેડો સાચવીને ઊભો રહ્યો હતો પણ વધતા જતા રનરેટ સામે તે ટીમને જીત અપાવી શક્યો નહોતો. આ મેચમાં ધોનીએ વન-ડેમાં 10 હજાર પૂરા કર્યા હતા. તે આ સિદ્ધિ મેળવનારો ભારતનો ચોથો અને દુનિયાનો 12 બેટ્સમેન બન્યો છે. ઈંગ્લેન્ડ તરફથી લિયામ પ્લન્કેટ્ટ 4 વિકેટ ઝડપી સૌથી સફળ બોલર રહ્યો હતો.